CELEX: 22007D0087
Language: lv
Date: 2007-07-06 00:00:00
Title: EEZ Apvienotās komitejas Lēmums Nr. 87/2007 ( 2007. gada 6. jūlijs ), ar ko groza EEZ līguma IX pielikumu (Finanšu pakalpojumi)

13.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 328/32
            
         EEZ APVIENOTĀS KOMITEJAS LĒMUMS
   Nr. 87/2007
   (2007. gada 6. jūlijs),
   ar ko groza EEZ līguma IX pielikumu (Finanšu pakalpojumi)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma IX pielikums tika grozīts ar EEZ Apvienotās komitejas 2007. gada 8. jūnija Lēmumu Nr. 51/2007 (1).
            
         
               (2)
            
            
               Līgumā jāiekļauj Eiropas Parlamenta un Padomes 2006. gada 15. novembra Regula (EK) Nr. 1781/2006 attiecībā uz naudas līdzekļu pārskaitījumiem pievienoto informāciju par maksātāju (2).
            
         
               (3)
            
            
               Regulas (EK) Nr. 1781/2006 9. panta 1. punkts attiecas uz aktiem, kas nav iekļauti Līgumā,
            
         IR NOLĒMUSI ŠĀDI.
   1. pants
   Pēc Līguma IX pielikuma 23.c punkta (Komisijas Lēmums 2006/891/EK) pievieno šādu punktu:
   
      
                  “23.d
               
               
                  
                     32006 R 1781: Eiropas Parlamenta un Padomes 2006. gada 15. novembra Regula (EK) Nr. 1781/2006 attiecībā uz naudas līdzekļu pārskaitījumiem pievienoto informāciju par maksātāju (OV L 345, 8.12.2006., 1. lpp.).
                  Regulas noteikumi šajā Līgumā ir ar šādu pielāgojumu.
                  Attiecībā uz EBTA valstīm 9. panta 1. punkta otrais teikums ir šāds:
                  “Jebkurā gadījumā maksājuma saņēmēja maksājumu pakalpojumu sniedzējs ievēro attiecīgos normatīvos vai administratīvos aktus attiecībā uz nelikumīgi iegūtu līdzekļu legalizēšanu un terorisma apkarošanu, jo īpaši Direktīvu 2005/60/EK, kā arī jebkādus attiecīgās valsts īstenošanas pasākumus.””
               
            
   2. pants
   Regulas (EK) Nr. 1781/2006 teksti īslandiešu un norvēģu valodā, ko publicē Eiropas Savienības Oficiālā Vēstneša EEZ pielikumā, ir autentiski.
   3. pants
   Šis lēmums stājas spēkā 2007. gada 7. jūlijā ar noteikumu, ka EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2007. gada 6. jūlijā
      
         
            EEZ Apvienotās komitejas vārdā –
         
         
            priekšsēdētājs
         
         Stefán Haukur JÓHANNESSON
      
   
   
      (1)  OV L 266, 11.10.2007., 9. lpp.
   
   
      (2)  OV L 345, 8.12.2006., 1. lpp.
   
   
      (3)  Konstitucionālās prasības norādītas.